maximiliaen byder gracien gode etc $$$ $$$ den ghenen
die desen onsen brief selen zien oft horen lesen saluyt doen te
weten dat wy ontfangen hebben die oitmoedige supplicatie van andries
symoenssen geboren van stergaert in pomeren arm scamel
man belast met wyf ende kinderen. inhoudende hoe dat vier
jaeren geleden oft daer omtrent hy suppliant wesende bynnen der
stede van bergen opten zoem vont hem in geselscap
van eenen genoempt jan scammerlinck die hem seyde te wesen
coopman van ingelandt de welcke scammerlinck zoe vele by seductie
ende anderssins dat hy suppliant die noydt bynnen zijn leven enige
faulte weerdich van reproche gecommiteert en hadde opden
kersavont des avonts al heymelick gerochte in een huys
staende in een straete geheten de boenestrate achter de ingelsche
strate bynnen de voerseyde stede van bergen. in welck huys
doen ter tyt waeren zeker goeden ende coopmanscapen
toebehorende eenen emond wotten coopman van ingelant
voerseyts ende anderen daer hy suppliant die namen nyet
en weet van welcken coopmanscepen hy nam al heymelick
ende by nachte te wyle dat alle die vanden voerseyden huyse sliepen
ende rusteden twee stucken fluweels ende vier stucken satyns ende
damast ende in gelde hondert ende vyftich ponden groeten vlems
alle te welcken hy wech droech ende transporteerde hem
$$$ mede corts daer naer in ingelant beduchtende van tvoirseyde stuck
achterhaelt ende gevangen te worden in desen onsen
landen $$$ hy hem nyet langer houden noch couversen en
corste dat de voerseyden suppliant daer nae wesende bynnen der
stede van lonnen in ingelant voerscreve n was aldaer ten
vervolge vanden voerscreven emond ende den anderen dien
tvoerseyde ghelt ende coopmanscepe toebehoirden gearresteert
ende in gevanckenisse geleyt om van hem gerestitueert
te wordden ende hoe wel dat nae costume van
ingelant zunderlinge der stede van lonnen nyemant
al$$ gevangen en mach worden om enich stuck oft feyt
geperpetueert buyten den voerseyde lande van ingelant ende dat hy
suppliant nyet sculdich en was tvoerseyde ghelt oft coopmanscepe te
restitueren aengesien dat tfeyt by hem geppetreert buyten ingelant
geschiet was nyetimin hy suppliant vuyt wrongenisse van
consentien restitueerde den voerseyden emond al tgene dat hy genomen
hadde inder mannieren voerschreven ende dede soe vele dat de selve emond ende
ande dien de voers. coopmanscepe ende ghelt toebehoirde hem te
vreden hyelden maer nyet tegenstaende de voers. restitutie
en heeft hy suppliant tot noch toe nyet $orren commen noch $$$
in desen onsen voers. landen beduchtende rigeur vanjustitien
ende en zoude dat noch nyet $ooren doen zonder eerst van
tvoers. stuck ende mesdaet te hebbene onse gracies ende brieven
van par$$$ in behoirlycken vormen alsoe hy seyt
om de welcke aengemerct tghene des voers. es zunderlinge
dat hy hem in auden sacken altyts eerlyc gedragen heeft
soe oyc voe$ verhaelt staet hy ons oitmoedelyck heeft doen
bidden ende versuecken. waeromme soe est dat wy
de saken voerscreven on$gemerckt den voers. andries symoenssen
suppliant genegen wesende tzynder voers. supplicatien ende
begheerten ende hemwillende in dit stuck prefereren gracie
voir strancheyt van justitien hebben inden gevalle als
boven by advuyse ende deliberatie van onser $$$ ende zenne
beminder dochter van onsze keyser vrouwe ende moye van onse
kaerle die eertshertoginne van oistrycke hertoginne ende gravinne
van bourgognien vrouwe douaigie van savoyen regente ende gouvernante
ende vanden president ende luyden van onsen
heymelycken rade neffens haer wesende quytgescconden
ende vergheven schilden quyte ende vergheven by desen
onsen jeghenwoirdgen brieve alle tghene dat hy inder
manieren voerscreven tegen ons ende justicie mesbruyct
ende verbeurt mach hebben ende hebben hem
als van dien wederomme gestelt ende gestirueert
stellen ende restitueren mits desen tot zynder
goede fame ende name alomme in onsen lande
ende hertoochdome van brabant ende stede van bergen
al alzoe in sulcken state ende vuegen als hy was voir die
geschienisse vandien lastende ende imponerende daer van
onsen procureur generrael in brabant voerscreven ende allen anderen
onsen justicien ende officieren een eeuwich zwygen
satisfactie der bescadiger partyen daer van gedaen indien
zy niet geschiet en es cublyc alleenlyc ontbieden
daeromme ende bevelen onsen lieven ende getruwen
de vancellcier ende leden van onsen rade in branant dat voir
hen geroepen de ghene die hier over behoiren geroepen te
zynne zy wel ende dueghdellyc procedecren ter verifficatien
ende interinnementen van desen ende dat gedaen zy ende
alle ande onse ende der smaelre heren rechteren justicien
ende officieren dien dit aengaen sal vroegen oft hoirluyder
stedhouders den laten ende gedoigen den voers. suppliant
n deser onser jegenwoirdiger gratien ende pardoeneren
sal ende inder manieren als voerscreven staet volcommelyc
ende geheelyc gebruycken genyeten ende useren sonder
hem te doen laten oft gedoigen gedaen te zyne enich
hunder letsel oft moyenisse ter contrarien in live noch
in goede in gheender wys maer by alzoe dat zyn
lyf oft goet ter causen voerscreven belet gevangen oft becommert
waren dat zij dat stellen ende doen stellen terstont ende
sonder vertreck tot geheelder ende volcommender slaeckingen
ende dellivrance wa$$ ons alzoe belieft des
toirconden zoe hebben wij onsen segel hier aen doen hangen
segenen in onser stat van brussel den ixen dach van junio
int jaer ons heren duysent vyfhondert ende vanden
rycken van ons keyser te wetene van germannen txxviije
ende van hongrien nc txxiiije aldus stont gestp boven opte
plycke byden keyser ende mynnen heer den eertshertoge in huen rade
ende geteekent de cock
gecolloneert ende bevonden concorderennde
metten originele bij mij
$$$